
Hases, "зу, non potest vocari quisquam praeter eum, qui aut ab Heber patre genus гере, 


aut cui Heber regio vel urbs patria est. Quarum ralionum utra in derivando nomine Hebraeorum locum 
obtineat, jam videamus. 

Ab Heber patre nomen Hebraeorum Flavius Josephus repetit (Antiqq. I. 6 $. 4.) Ab Heber enim, 
Semi pronepole, in sexto generationis gradu positus reperitur Abrahamus (Gen. 10, 22—24; 11, 10—27), 
qui habitans in Chanaanaeis Hebraeus vocatur (Gen. 14, 13), et cujus posteri Israelitae eodem nomine 
quum se vocant ipsi (Gen. 40, 15; Ex. 1, 19; 2, 7; 3, 18; 5, 3; 7, 16; 9, 1. 13; Jon. 1, 9), tum 
vocantur ab Aegypliis (Gen. 39, 14. 17; 41, 12; Ex. 1, 16; 2, 6.), et a Philisthaeis (1. Sam. 4, 6.9; 
13, 19; 14, 11; 29, 3). Si lamen quaeritur, utrum Abrahamus et Israelitae inde Hebraei vocali sint, 
quod inler majores eorum unus fuit Heber nomine insignilus, an alia ejus nominis causa fuerit, illud 
pernegantes hoc affirmamus. Quum enim a celebrioribus tantum progenitoribus gentes vocari soleant, 
de Heber illo inter majores Abrahami obvio nihil fere relatu dignum ad Mosen pervenerat, praeterquam 
quod vixerit, liberos genuerit, mortuus sit. Nullam sane talis progenitor occasionem praebuit Israelitis 
gloriandi nomine Hebraeorum (2. Cor. 11, 22; Philo de migr. Abr. $. 4). Ut autem fuerit Heber vel 
illustrissimus, cujus nomen posteris splendorem dare valuerit, certo omnibus gentibus ex eo originem 
trahentibus Hebraeorum nomen commune esse debebat. Id quod contra accidit. Nam e pluribus filiis, 
quos Heber pater praeler Phaleg filium genuit (Gen. 11, 16. 17), unius tantum Joclan nomen et genus 
propagatum indicatur (Gen. 10, 25—30). At neque e Joctan prodeuntes populi, neque universa a Phaleg 
descendens soboles unquam nomen Hebraeorum habebant, sed qui ab Abrahamo Hebraeo diclo venit 
solus Israelilarum populus Hebraeorum nomine gaudet vel maxime proprio, quo a populo quovis alio 
distinguatur. Id quod probatur loco Ex. 21, 2 coll. cum Deut. 15, 2 seqq. et Jerem. 34, 9. 14, ubi 
servus hebraeus non est servus ab Heber patre per Joctan aut Phaleg aut alium quempiam filium 
genus repelens, sed qui natione Israelita sive Judaeus in servitutem cessit. Per quem loquendi usum 
quum Israelitae sibi tantum solis nomen Hebraeorum concederent, nec hos ipsos unquam ab Heber patre 
Parum celebri, quem cum bene mullis populis communem habebant, sed aliunde nomen hoc deduxisse 
Constat. Itaque errorem hunc ad Flavium Josephum remittimus. 

Ab Heber regione nomen Hebraeorum derivans vir clarissimus Guil. Gesenius, libro quem de 
historia linguae hebraicae confecit pag. 9 seqq., Hebraeum eundem esse ac Transeuphratensem contendit, 
alque hanc esse ejus nominis causam, quod e Mesopolamia Euphratem trajiciens Abrahamus in terra 
Chanaanaeorum advenerit. Nec deest argumentum, quo ea ipsa opinio quandam verisimilitudinis speciem 
induit, Heber enim regionem ulteriorem designat, trans mare vel flumen aliquod sitam, aut ad quam 
non pervenitur, nisi permeala valle vel spatio quocunque trajecto, Jam quemadmodum pos! exilium 

babylonicum Judaei regionem sitam trans Jordanem, reticentes quidem sed subintelligentes ejus fluminis 
nomen l7eoe/«v vocabant, ante illud exilium regio transeuphratensis eo facilius vocari potuit Heber sive 
Tlsọœi«, indeque oriundi homines Hebraei sive Ileoator, quod, Euphrate tunc fluvio хот 3£oyz» diclo 
Cv. g. Gen. 31, 21; Ex. 31, 23), Transfluviani iidem erant ac Transeuphratenses.  Cerle loco satis 
vexato Num. 24, 24 Heber vox regiones aut eliam populos transeuphratenses denotat, nisi forle quis 
de gentibus aut regionibus, quae sunt ultra Assyriam, vocabulum hoc ibi intelligere maluerit (conf. 
Rosenmüller Scholia in h. 1.). Speciosiorem tamen quam veriorem nominis Hebraeorum derivalionem 
hanc esse similiter ex eo perspicitur, quod nullius populi, nisi solorum Israelitarum proprium nomen 
erat. Ut enim taceamus, advenientem una cum Abrahamo e Mesopotamia Lot ejusque posteros Ammo- 
nitas et Moabitas nusquam vocari Hebraeos, ne omnes quidem ab Abrahamo Hebraeo descendentes 
populi, ut Ismaelitae et Edomitae, eo nomine tanquam generali comprehenduntur, sed secundum locos 
supra laudatos servus hebraeus minime est servus Ismaelita aut Edomila, sed Israelila tantum. 


Quamquam nobis ut Heber pater, ita patria Abrahami transeuphratensis praecluditur, unde Hebraeorum 
nomen deducamus, nihil tamen obstat, quominus aliam quandam patriam Heber dictam statuamus fuisse 
Abrahamo, unde Hebraeus vocatus sit. Heber enim hebraice id est, quod graece тд лғооу, germanice 
das Jenseits; a quo derivatum Hebraei nomen facillime optimeque designabit hominem, qui non hisce 
in terris, sed in coelis patriam sibi civilatemque manentem esse profiletur. Alque hanc veram originem 
et notionem nominis Hebraeorum esse, multa sunt quae suadent. 


1. Abrahamus Hebraeus ejusque posteri revera patriam suam mon his in terris esse pro cerlis- 
simo habentes, quot annos his in terris degissent, totidem peregrinationis extra patriam annos exple- 
visse sese testabantur. Nam Pharaoni interroganli Jacobum, quot annos vixisset, secundum locum Gen. 
47, 9 hic annos peregrinationis suae esse 130 respondit, addens praeterea, patres suos in pere- 
grinalione ipsorum annos vilae numero plures habuisse. Peregrinationem hanc a Jacobo commemoratam 
eam esse, qua ipse et patres sui abfuerint ab Ur Chaldaeorum, sede patria, si quis contendere praesu- 
meret, falleretur egregie. Abrahamus enim terram patriam Mesopolamenam egressus est, quando 75 
annos natus Haran loco relicto terram Chanaan petiit (Gen. 12, 4); in Haran autem non commoratus 
est ultra quinquennium postquam Ur Chaldaeorum, urbem patriam reliquit, sicut in prooemio indicis 
lectionum in Lyceo nostro per hiemem anni 1855/56 habendarum pag. 13 salis adstruximus. Itaque 
Abrahamus ex 175 vilae suae annis (Gen. 25, 7) 105 extra urbem, extra terram patriam 100 trans- 
egit; si tamen teste Jacobo nepote annos vilae plures quam 130 absumsit peregrinando, eam peregri- 
nationem intelligamus necesse est, qua procul a coelesti patria in terris exulabat (conf. Ps. 119, 19.) 
Jam quoniam apud Abrahamum, Isaacum et Jacobum nulla erat disparitas in vero deo colendo, in aliquo 
dogmate profitendo diversas partes eos tenuisse difficillimum dictu est; unde cum auctore epistolae ad 
Hebraeos datae concludimus, quod Jacobo, id iis omnibus commune dogma fuisse, scilicel esse se 
Sévous xai raperdmuovs èxè тўс ys (Hebr. 11, 13). Patrum autem ut imilandas virtutes, ila dogmata 
credenda posteris Moses proposuit. 


2. Ipsum nomen Hebraeorum ad coelestem patriam respicere jam LXX interpretes contestati sunt. 
Nam licet lingua graeca тоё лғрагор еї то? zregarov vocabula apta nata habeat ad congrue exprimendum 
nomen Hebraei sive ejus, cui regio ulterior patria est, placuit tamen interpretibus illis, Gen. 14, 12, 
ubi primum id nomen obviam fit, prae rq лерагр vel t megaitry, qui ad transeuphratensem quoque 
patriam trahi poterant, eligere zóv лоту» nullo modo ei patriae terrenae conciliandum. Nimirum longe 
ante epistolam Hebraeis missam interpretes illi bene perpendentes, qui secundum locum Gen. 47, 9 
peregrinos sese et hospites his in terris esse confiterentur, ab iis talia dicentibus significari, quantopere 
exspeclarent, desiderarent, inquirerent coelestem sive palriam sive civitatem, hominem vere hebraeum 

sive лғраѓоу vel лғоаїтту non esse judicarunt, quin simul essel et лғ0017с, sive tenderet con- 
stanter ad coelestem patriam (Hebr. 11, 10. 14 seqq.). Tendentis enim in regionem ulteriorem 
notionem habet vocabulum tod aegdérov teste Philone Judaeo, secundum quem ad allegorias omnia 
trahentem Hebraei consueverunt dzó тоу аѓо9ттоу ini rd VOTÈ иџетауѓотасдаг лғобтус 
yao 6 Eflgatoc £gunvevsrac (de migr. Abr. $. 4). Jam si quis nimis contentiosus asserere voluerit, 
LXX interpretes Abrahamum inde zcegaézyv vocasse, quod sedem fixam in Chanaanaeis non habens 
?лёоа, i. e. transibat de loco in locum, concedimus ei el hanc vocis vo? zxepurov notionem, 
abusum tamen impedimus. Spretis enim vocabulis Hebraeum congrue graece exprimentibus, LXX inter- 
pretes certo indolem hominis hebraei cujuscunque describere voluerunt, non Abrahami lantum aliunde 
alio in terra Chanaan lranseuntis, sed et ejus poslerorum eam lerram possidentium. Ut jam obloquenti 
demus plurimum, per etymologiam 6 ле0@12с eum polest designare, qui latine viator, germanice Wan- 
derer vocatur, quae lamen et apud nos salis usitata denominatio hominis cujuscunque viventis est, 
cui ex hujus vilae exilio in coelestem palriam proficiscendum sit, 

3. Quod Gen. 10, 21 Semus narratur fuisse pater omnium filiorum Heber, id Flavius Josephus 
ita intellexit, ut Mosen scripsisse putaret, neque a Japheto, neque a Chamo, sed ab ipso seniore atque 
honoratiore Noachi filio Semo (Gen. 9, 18. 24; 10, 21), cujus pronepos Heber vocabatur, filios Heber 
sive Hebraeos habere originem. Quod quamvis sit verissimum si res ipsa spectatur, explodenda tamen 
est ejusmodi horum filiorum Heber explicatio; nam ab hoc Heber patre genus repetere atque Hebraeum 
esse usus loquendi pernegat esse idem, sicut supra evicimus. Nostra illius loci interpretatio haec est: 

a. Quum Heber vox, generaliter regionem ulteriorem denotans, apta sil patriae vel civitati coelesti 
specialiter significandae, filii Heber iidem sunt ac filii regni coelestis (Matth. 8, 11. 12), sive cives 
regno coelesti adscripli; quoniam filiorum alicujus regionis vel urbis denominalio civibus ejus tribui 
solet (Ps. 149, 2; Ez. 23, 15. 17; Esr. 2, 1.) 

b. Semus pater filiorum Heber, sive pater eorum, qui civitatem sibi in coelis esse credunt, eodem 
sensu accipiendus est, quo Jabal fuit pater habitantium in tentoriis atque pastorum, et Jubal 
paler canentium cithara et organo (Gen. 4, 20. 21), i. e. primus omnium Semus palam profite- 
batur, plenam hominum salutem his in terris non concedi, sed coelestis patriae civilatem ipsis quae- 
rendam esse. Cui talia palam praedicandi occasionem datam esse probabile est a Nimrodo, qui coepit 
esse potens in lerra el regnum terrenum inchoavit (Gen. 10, 8. 10.) 

с. Sicut Abrahamus est pater omnium credenlium, circumcisorum pariter ac praeputiatorum 
(Rom. 4, 11. 12. 16), ita Semus est pater omnium filiorum Heber, non Israelitarum tantum, qui 
quamvis non ad unum omnes sint revera, vocantur lamen soli nomine genlilicio Hebraei, sive filii 
Heber, sive interprete ipso Salvatore nostro of viod т7с Baodelas тобу odgavdy (Mallh. 8, 11, 12) — 
sed et reliquorum hominum omnium ac singulorum, quibus Semi antesignani vesligia prementibus 
persuasum est, hanc in terris vilam ita transigendam esse hominibus, quo coeleslicivilale patriaque potiantur. 

Sententiam hanc nostram de origine el nolione nominis Hebraeorum proposuimus commendatamque 
esse voluimus Vobis, Commilitones, praesertim quum ei firmandae quid desit, eliam volentes videre 
nequaquam poluerimus. 

Populo Hebraeorum nomine glorianti ac propter id ipsum nomen civitatis coelestis bonis meritis 
quaerendae semper memori insuper res secundae promissae вип indictaeque adversae his in terris 
exhauriendae, quo facilius libentiusque vitia fugeret virtutesque sequeretur (Lev. 26, 3 seqq.; Deut. 
28, 1 seqq.). Similiter et Vos, Commilitones, eo proficielis gralia apud homines bonos, quo seduliores 
in eognoscenda, in sequenda divina eaque vera sapientia prompliores fuerilis propriusque ad Deum 
accesseritis. Valete. 

